Letitia Christian Tyler
Letitia Christian Tyler (12. novembar 1790 – 10. septembar 1842) bila je prva supruga američkog predsjednika Johna Tylera te Prva dama SAD na početku njegovog predsjedničkog mandata.

Rodila se na plantaži Cedar Grove kao kćer njenog vlasnika, pukovnika Roberta Christiana. Historijski izvori je opisuju kao skromnu i stidljivu djevojku. Tyler ju je upoznao godine 1808. kao mladi student prava, a za nju se vjenčao nakon udvaranja koje je trajalo punih pet godina. Tokom braka, koga historijski izvori opisuju kao sretan i harmoničan, rodila mu je četvoro kćeri i tri sina. Godine 1839. je doživjela moždani udar koji ju je učinio invalidom.

Prvom damom je postala nakon što joj je muž, tadašnji potpredsjednik, preuzeo dužnost predsjednika nakon nagle smrti svog prethodnika Williama Harrisona. Letitia Tyler se tokom boravka u Bijeloj kući, iako je formalno nosila titulu Prve dame, nije pojavljivala u javnosti; jedini je izuzetak bilo vjenčanje njene kćeri Elizabeth (1823 - 1850). Letitia Tyler je preminula od posljedica još jednog moždanog udara, postavši Prvom damom koja je preminula na dužnosti.

Vanjske veze
 Letitia Tyler at Findagrave
 Letitia Tyler at C-SPAN's First Ladies: Influence & Image

|-

|-

Prve dame SAD
Druge dame SAD